ÓVEÐUR : Nú laust fyrir hádegi í dag er óveður víða um Vesturland og ekkert ferðaveður . Fólk er hvatt til að halda sig heima þar til veðrið gengur niður . Á vindmælum Vegagerðarinnar við Hafnarfjall og á Fróðárheiði á Snæfellsnesi slær vind um og yfir 50 m.sek í hviðum og er því alls ekkert ferðaveður þar . Ófært er um flesta vegi á Snæfellsnesi . Á Kjalarnesi slær vind upp í 30 metra á sek . Björgunarsveitarmenn víða um Vesturland hafa nú verið kallaðir út til óveðursaðstoðar , en viðamesti björgunarleiðangurinn er í uppsveitum Borgarfjarðar þar sem björgunarsveitarmenn frá OK og Heiðari vinna við að sækja ellefu manna hóp jeppafólks sem situr fastur í bílum við rætur Langjökuls að vestanverðu . Á þeim slóðum er foráttuvitlaust veður .